section_heading: Gospodarski život
paragraph_text: Proljeća svake godine početkom lipnja i svake godine najesen koncem rujna put od planina do Humnine bio je pokriven "omutovima" ovaca, vjerojatno i nekoliko stotina tisuća ovaca, druge stoke i mladeži, na svaki kilometar puta bila su bar tri "omuta". Do prije drugog svjetskog rata rijetko koja kuća nije išla planištariti. Kasno ljeto ili jesni 1941. osjetile su se posljedice drugog svjetskog rata. Zbog nutarnjih nemira moralo se iz sigurnosnih razloga polaziti s planina ranije nego inače, već koncem kolovoza. Te godine su svi pošli s Morina u jedan dan i cestu od Vranjkuše do Planinice pokrivala je rijeka ljudstva i stoke, od čega samo ovaca 100 tisuća. 1941. godina bila je zadnja godina masovnog planištarenja. Poslije rata samo su rijetki pojedinci išli planištariti.